ประกาศอธิบดีกรมสรรพากรเกี่ยวกับภาษีเงินได้ (ฉบับที่ 317)เรื่อง กําหนดหลักเกณฑ์ วิธีการ และเงื่อนไข การยกเว้นภาษีเงินได้ ที่เกี่ยวข้องกับอุปกรณ์รับชําระเงินทางอิเล็กทรอนิกส์----------------------------------------------------อาศัยอํานาจตามความในมาตรา 4 และมาตรา 7 แห่งพระราชกฤษฎีกาออกตามความ ในประมวลรัษฎากร ว่าด้วยการยกเว้นรัษฎากร (ฉบับที่ 640) พ.ศ. 2560 อธิบดีกรมสรรพากรกําหนดหลักเกณฑ์ วิธีการ และเงื่อนไข การยกเว้นภาษีเงินได้ที่เกี่ยวข้องกับอุปกรณ์รับชําระเงินทางอิเล็กทรอนิกส์ ดังต่อไปนี้ข้อ ๑ การยกเว้นภาษีเงินได้ให้แก่บริษัทหรือห้างหุ้นส่วนนิติบุคคลสําหรับเงินได้เป็นจํานวนร้อยละหนึ่งร้อยของรายจ่ายเท่าที่ได้จ่ายเพื่อการลงทุนในอุปกรณ์รับชําระเงินทางอิเล็กทรอนิกส์ ต้องเป็นไปตามหลักเกณฑ์ วิธีการและเงื่อนไข ดังต่อไปนี้(1) เป็นการจ่ายเพื่อการลงทุนในอุปกรณ์รับชําระเงินทางอิเล็กทรอนิกส์ ซึ่งเกิดขึ้นจากสัญญาที่ได้กระทําตั้งแต่วันที่ 1 พฤศจิกายน พ.ศ. 2559 ถึงวันที่ 31 ธันวาคม พ.ศ. 2561 และต้องเริ่มต้นหักค่าสึกหรอและค่าเสื่อมราคาภายในกําหนดเวลาดังกล่าว(2) เป็นรายจ่ายที่ได้จ่ายไปตั้งแต่วันที่ 1 พฤศจิกายน พ.ศ. 2559 ถึงวันที่ 31 ธันวาคม พ.ศ. 2561 เพื่อการลงทุนในอุปกรณ์รับชําระเงินทางอิเล็กทรอนิกส์ซึ่งเป็นทรัพย์สิน ตามมาตรา 65 ตรี (5) แห่งประมวลรัษฎากร โดยให้ใช้สิทธิยกเว้นภาษีเงินได้ตามจํานวนที่ได้จ่ายไปจริงในรอบระยะเวลาบัญชีที่เริ่มต้นหักค่าสึกหรอและค่าเสื่อมราคําของทรัพย์สิน ตามมาตรา 65 ทวิ (2) แห่งประมวลรัษฎากร(3) ต้องจัดทํารายงานข้อมูลการติดตั้งและยกเลิกการติดตั้งอุปกรณ์รับชําระเงิน ทางอิเล็กทรอนิกส์ตามโครงการลงทุนที่ได้รับการรับรองจากคณะกรรมการขับเคลื่อนแผนยุทธศาสตร์ การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติหรือผู้ที่คณะกรรมการดังกล่าวมอบหมาย พร้อมที่จะให้เจ้าพนักงานประเมินตรวจสอบได้ข้อ ๒ การยกเว้นภาษีเงินได้ให้แก่บุคคลธรรมดาหรือบริษัทหรือห้างหุ้นส่วนนิติบุคคลสําหรับเงินได้เป็นจํานวนร้อยละหนึ่งร้อยของรายจ่ายที่ได้จ่ายเป็นค่าธรรมเนียมจากการรับชําระเงินด้วยบัตรเดบิตผ่านอุปกรณ์รับชําระเงินทางอิเล็กทรอนิกส์ที่ได้จ่ายตั้งแต่วันที่ 1 พฤศจิกายน พ.ศ. 2559 ถึงวันที่ 31 ธันวาคม พ.ศ. 2564 ต้องเป็นไปตามหลักเกณฑ์ วิธีการและเงื่อนไข ดังต่อไปนี้(1) ค่าธรรมเนียมจากการรับชําระเงินด้วยบัตรเดบิตผ่านอุปกรณ์รับชําระเงิน ทางอิเล็กทรอนิกส์ที่จะได้รับสิทธิยกเว้นภาษีเงินได้ หมายถึง ค่าธรรมเนียมส่วนลดร้านค้า (Merchant Discount Rate : MDR) ที่บุคคลธรรมดาหรือบริษัทหรือห้างหุ้นส่วนนิติบุคคลได้จ่ายให้แก่ผู้ให้บริการอุปกรณ์รับชําระเงินทางอิเล็กทรอนิกส์เนื่องจากการรับชําระเงินด้วยบัตรเดบิตผ่านอุปกรณ์รับชําระเงิน ทางอิเล็กทรอนิกส์ดังกล่าว(2) ต้องไม่มีการเรียกเก็บค่าธรรมเนียมตาม (1) จากผู้ซื้อสินค้าหรือผู้รับบริการ(3) ต้องมีหลักฐานที่พิสูจน์ได้ว่ามีการจ่ายค่าธรรมเนียมตาม (1) พร้อมให้เจ้าพนักงานประเมินตรวจสอบได้(4) กรณีบุคคลธรรมดาที่จะใช้สิทธิยกเว้นภาษีเงินได้ ต้องเป็นไปตามหลักเกณฑ์ วิธีการและเงื่อนไข ดังต่อไปนี้(ก) มีเงินได้พึงประเมินตามมาตรา 40 (5) (6) (7) หรือ (8) แห่งประมวลรัษฎากร(ข) จ่ายค่าธรรมเนียมตาม (1) เพื่อรับชําระเงินซึ่งเป็นเงินได้พึงประเมินตาม (ก)(ค) หากประสงค์จะใช้สิทธิยกเว้นภาษีเงินได้สําหรับรายจ่ายที่ได้จ่ายเป็นค่าธรรมเนียมตาม (ข) สําหรับเงินได้พึงประเมินประเภทใด ในการคํานวณภาษีเงินได้ตามมาตรา 48 (1) แห่งประมวลรัษฎากร จะต้องหักค่าใช้จ่ายสําหรับเงินได้พึงประเมินประเภทนั้นตามความจําเป็นและสมควร และต้องมีเอกสารหลักฐานการจ่ายค่าธรรมเนียมแยกตามประเภทเงินได้พึงประเมินที่เลือกใช้สิทธิยกเว้นภาษีเงินได้พร้อมให้เจ้าพนักงานประเมินตรวจสอบได้(ง) ต้องยื่นแบบแสดงรายการภาษีเงินได้บุคคลธรรมดา โดยนําเงินได้ที่ได้รับยกเว้นภาษีไปคํานวณหักจากเงินได้พึงประเมินตามมาตรา 40 แห่งประมวลรัษฎากร เมื่อได้หักตามมาตรา 42 ทวิ ถึงมาตรา 46 แห่งประมวลรัษฎากรแล้วข้อ ๓ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 14 มีนาคม พ.ศ. 2561 ประสงค์ พูนธเนศอธิบดีกรมสรรพากร